Rīgā, 2015.gada 28.aprīlī

**Latvijas Universitātes Centralizēto iepirkumu komisijas**

**skaidrojums par iepirkuma nolikuma prasībām**

**un atbildes uz ieinteresētā piegādātāja jautājumiem.**

1. *Finanšu piedāvājumā ir jānorāda aviobiļešu cenas konkrētos maršrutos (5.-13.pozīcija) un konkrētos datumos. Vēlamies vērst Jūsu uzmanību tam, lai aviobiļešu piedāvājumus būtu iespējams objektīvi novērtēt, būtu jānosaka konkrēts datums, kurā visiem pretendentiem būtu jābūt veiktām norādītām aviobiļešu rezervācijām. Tādējādi izvairoties no piedāvājumiem, kas būtu nepamatoti zemi un neatbilstoši reālajai situācijai.*

Komisija sniedz šādu skaidrojumu par Nolikumā izvirzītajām prasībām:

Nolikumā nav noteikts konkrēts datums, kurā pretendentam ir jāveic aviobiļešu rezervācija. Sagatavojot piedāvājumu, pretendentam ir jāievēro Nolikumā un tā pielikumos ietvertās prasības.

1. *Finanšu piedāvājumā ir norādīta informācija, ka "biļešu cenu piedāvājumam jāpievieno Pretendenta apliecināti norādīto rezervāciju apstiprinājuma dokumenti (izdrukas) par katru maršrutu, no kuriem Pasūtītājam būtu iespēja objektīvi izvērtēt, vai Pretendenta piedāvājums atbilst izvirzītajām prasībām. Šajā rezervācijas apstiprinājuma dokumentā (izdrukā) ir jābūt informācijai par brauciena datumu un laiku, no kādām un uz kādām lidostām, ostām vai autoostām Pretendents ir piedāvājis braucienu, kāda tiešā pakalpojuma sniedzēja (pārvadātāja) pakalpojumus Pretendents piedāvā, Pretendenta piedāvāto cenu atbilstību tiešo pakalpojuma sniedzēju piedāvājumam".*

*Aviobiļešu izdrukas nesniedz apliecinājumu par piedāvāto biļešu cenu atbilstību. Konkrētu apstiprinājumu par rezervācijas cenas atbilstību var sniegt tikai aviobiļešu rezervēšanas sistēmas Amadeus pārstāvis Latvijā - SIA „Amadeus Latvija”.  Informējam, ka šādas izziņas var pieprasīt jebkurš pretendents un tās apstiprina veiktās rezervācijas cenas atbilstību tā brīža reālajai situācijai (konkrētajā datumā), kā arī apstiprina, ka rezervācijā nav mainīta norādītā cenu informācija [..].*

*Vēlamies vērst iepirkuma komisijas uzmanību tam, ka šāda izziņa/apliecinājums būtu jāpieprasa no visiem pretendentiem par iesniegtajām aviobiļešu cenām, kas ļautu saskaņā ar iepirkuma finanšu piedāvājuma nosacījumā norādītajām prasībai – objektīvi pārliecināties par piedāvāto aviobiļešu cenu atbilstību nolikumā norādītajām prasībām.*

Komisija sniedz šādu skaidrojumu par Nolikumā izvirzītajām prasībām:

Nolikuma 4. pielikuma “Finanšu piedāvājums” sadaļas “Biļešu rezervēšanas nosacījumi” 5. punktā pasūtītājs kā rezervāciju apstiprinoša dokumenta piemēru iekavās ir minējis izdruku, tomēr tas nav izsmeļošs uzskaitījums- tas var būt jebkurš pretendenta apliecināts rezervāciju apstiprinošs dokuments, kurā ir ietverta visa šajā punktā prasītā informācija, tajā skaitā SIA „Amadeus Latvija” izsniegta izziņa/apliecinājums.

1. *Sakiet, lūdzu, vai finanšu piedāvājumā norādītās aviobiļešu cenas ir jāpiedāvā tikai konkrēti norādītajos savienojumu lidojumos. Vēlamies norādīt, ka 12. un 13. pozīcijā norādītie lidojumu maršruti nav ekonomiski izdevīgākie un šādā gadījumā ierobežo iespēju ceļojumu konsultantam piedāvāt lētākus, izdevīgākus savienojumus ar citām aviokompānijām un citus savienojumus, tādējādi parādot savu kompetenci un profesionalitāti piedāvājumu sagatavošanā.*

Komisija sniedz šādu atbildi uz uzdoto jautājumu:

Pretendentiem, gatavojot piedāvājumu, ir jāievēro Nolikuma 4. pielikuma “Finanšu piedāvājums” 12. un 13. pozīcijā noteiktās prasības.

1. *Finanšu piedāvājuma 6.pozīcijā ir norādīts maršruts Rīga – Madride – Rīga. Vēlamies informēt, ka šajā maršrutā nav šobrīd pieejams tiešais reiss no Rīgas. Vai šajā gadījumā var tikt piedāvāts reiss ar pārsēšanos?*

Komisija sniedz šādu atbildi uz uzdoto jautājumu:

Jā, šādā gadījumā Nolikuma 4. pielikuma “Finanšu piedāvājums” 6.pozīcijā pretendents var piedāvāt reisu ar pārsēšanos, ievērojot noteiktos lidojumu datumus.

1. *Reisiem Rīga – Stokholma – Rīga un Rīga – Kopenhāgena – Rīga ir pieejami vairāki reisi dienā? Sakiet, lūdzu, vai var piedāvāt jebkuru reisu?*

Komisija sniedz šādu atbildi uz uzdoto jautājumu:

Pretendents var piedāvāt jebkuru reisu Nolikuma 4. pielikuma “Finanšu piedāvājums” sadaļas “Biļešu rezervēšanas nosacījumi” 2. punktā noteikto datumu ietvaros.